cyanic-selkie/wikianc huggingface dataset:
వెల్దండ మండలం (నాగర్‌కర్నూల్ జిల్లా)
ఇది సమీప పట్టణమైన మహబూబ్ నగర్ నుండి 68 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం కల్వకుర్తి రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో 15  రెవెన్యూ గ్రామాలు ఉన్నాయి. మండల కేంద్రం వెల్దండ
గణాంక వివరాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 241 చ.కి.మీ. కాగా, జనాభా 37,213. జనాభాలో పురుషులు 18,880 కాగా, స్త్రీల సంఖ్య 18,333. మండలంలో 9,115 గృహాలున్నాయి.
వసుంధర రెడ్డి
బుసమల్ల వసుంధర రెడ్డి తెలంగాణ రాష్ట్రానికి చెందిన రాజకీయ నాయకురాలు, తెలంగాణ ఉద్యమకారిణి.
జననం, విద్యాభాస్యం
బుసమల్ల వసుంధర 1964లో తెలంగాణ రాష్ట్రం, నిజామాబాద్‌ లో బూసమల్ల శ్రీనివాస్‌, డోనా దంపతులకు జన్మించింది. ఆమె హోటల్‌ మేనేజ్‌మెంట్‌ లో డిగ్రీ చేసింది.
రాజకీయ జీవితం
బుసమల్ల వసుంధర రాజకీయాల్లోకి రాకముందు హోటల్‌ మేనేజ్‌మెంట్‌ కోర్స్ పూర్తి చేసి దుబాయికి వెళ్లి అక్కడ కొంతకాలం పని చేసింది. వసుంధర చిన్నప్పటి నుంచే సామాజిక సమస్యలపై స్పందించే గుణం కలిగిన ఆమె తెలంగాణ తెలంగాణ మలిదశ ఉద్యమ పట్ల ఆకర్షితురాలై 2001లో తెలంగాణ ప్రత్యేక రాష్ట్రం కోసం కేసీఆర్‌ ఇచ్చిన పిలుపుతో 2001లో హైదరాబాద్ కి తిరిగి వచ్చి తెలంగాణ రాష్ట్ర సమితి పార్టీలో చేరి ఉద్యమంలో క్రియాశీలకంగా పాల్గొంది. వసుంధర తెలంగాణ ఉద్యమంలో కేసీఆర్, నాయిని నర్సింహారెడ్డి, మహమూద్ అలీ వంటి సీనియర్‌ నాయకులతో కలిసి అనేక కార్యక్రమాల్లో పాల్గొంది. ఆమె ప్రత్యేక రాష్ట్రం ఏర్పడే తరువాత 2018లో టీఆర్‌ఎస్‌ పార్టీని విడి కాంగ్రెస్ పార్టీలో చేరింది.
మరణం
బుసమల్ల వసుంధర 2021 ఫిబ్రవరిలో ఆమెకు క్యాన్సర్‌ సోకి నట్టు నిర్థారణ కావడంత్థ ఆమె నగరంలోని ఓ ప్రైవేట్‌ ఆస్పత్రిలో చేరి చికిత్స అందుకుంది, వ్యాధి తీవ్రత తగ్గినట్టేనని డాక్టర్లు చెప్పడంతో తన సోదరుడి వద్ద ఉంది. ఈ క్రమంలో ఆగష్టు లో వెన్నుపూసకు క్యాన్సర్‌ వ్యాపించి పరిస్థితి విషమించగా నిమ్స్ లో చికిత్స తీసుకుంది, ఆమె ఆరోగ్య పరిస్థితి గురించి తెలిసిన ప్రభుత్వం ఆమెకు ముఖ్యమంత్రి సహాయనిధి నుండి సహాయం అందించింది. ఆమె క్యాన్సర్‌ తో పోరాడుతూ 28 డిసెంబర్ 2021న మరణించింది. ఆమె అంత్యక్రియలు 29 డిసెంబర్ 2021న 11గంటలకు కార్ఖాన సీఎ్‌సఐ సమాధుల స్థలంలో జరిగాయి.
పేరయ్యగారి పల్లి
పేరయ్యగారిపల్లి, చిత్తూరు జిల్లా. ఐరాల మండలం లోని రెవెన్యూయేతర గ్రామం. ఇక్కడ సుమారు 200 కుటుంబాలు ఉన్నాయి. ప్రజల జీవనాధారం వ్యవసాయం, పశుపోషణ. గ్రామంలో ఒక అంగన్ వాడీ కేంద్రం, ఒక ప్రాథమిక పాఠశాల ఉన్నాయి. పంచాయితీ కార్యాలయం ఉంది.
రవాణ సౌకర్యం
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతున్నవి. ఈ గ్రామానికి 10 కి.మీ లోపు సమీపములో రైల్వేస్టేషను లేదు.
మంచినీటి వసతి
ఉన్నది.
ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
జాంకీ బోడివాలా
thumb|260x260px|2015లో QM ఉమెన్ అవార్డు జాంకీ బోడివాలా జాంకీ బోడివాలా, గుజరాత్ కు చెందిన సినిమా నటి. ఛెల్లో దివాస్ (2015), తంబురో (2017), చుట్టి జషే చక్కా (2018), బౌ నా విచార్ (2019) వంటి సినిమాలలో నటించింది.
సినిమారంగం
''ఆ తరువాత, ఓ! తారీ, తంబురో, దౌడ్ పకడ్, ఆమె తరువాత చుట్టి జషే చక్కా, తారీ మాతే వన్స్ మోర్ (2018), బావు నా విచార్'' (2019) వంటి సినిమాలలో నటించింది.
మీడియా
జాంకీ బోడివాలా ది టైమ్స్ ఆఫ్ ఇండియా మోస్ట్ డిజైరబుల్ 2019 ఉమెన్‌లో 50వ స్థానంలో నిలిచింది.
బెండి కొండ (క్షేత్రం)
నువ్వు కొండకు వ్యవహారిక నామం బెండి కొండ. పూర్వపు విశాఖ జిల్లా (ప్రస్తుతం శ్రీకాకుళం జిల్లా) టెక్కలి తాలూకా పాత టెక్కలి జమీన్ లో ఉంది.
నువ్వు కొండమహాత్మ్యం
ఒకప్పుడు ఈ కొండ ఇద్దరు వర్తకులకు చెందిన నువ్వుల రాశి. వారు తిలాధిపతి శనీశ్వరునికి తృప్తి కలిగించకపోవటం వలన ఆగ్రహం కలిగి వాళ్ళ నువ్వుల రాశిని పెద్ద కొండగా మార్చాడట. వారు పశ్చాత్తాపం చెంది మళ్ళీ స్వామిని ప్రార్ధిస్తే, మళ్ళీ నువ్వుల రాశిగా మార్చటానికి వీలు లేదని చెప్పి, వాళ్లకు ప్రీతి కలిగించటానికి  తాను ఆకొండపై నివాసం ఏర్పాటు చేసుకొని భక్తుల కోరికలు తీరుస్తూ ఉంటానని చెప్పి , శనీశ్వరుడు అంతర్ధానమయ్యాడు.
రామయోగి
రామయోగి అనే ఒక సాధువు పెరుగు మాత్రమే తింటూ, మితభాషిగా ఉంటూ ఈ కొండపై తపస్సు చేసి , 40రోజులకు పైగా నిరాహారంగా ఉండి 4-3-1938 న ఈశ్వరనామ సంవత్సర శుక్లపక్ష విదియ గురువారం అపరాహ్ణంలో సిద్ధి పొందాడు. అప్పటినుంచి ఈకొండ  నువ్వుకొండ శ్రీ రామ క్షేత్రంగా, శ్రీరామయోగి క్షేత్రంగా ప్రసిద్ధి చెందింది. ఈ రామయోగిపై టెక్కలి ఆంగ్ల ఉన్నత పాఠశాల సహోపాధ్యాయుడు మండలీక సీతారామయ్య ‘’నువ్వు కొండ యోగి రామ శతకం ‘’రాశాడు.
నువ్వు కొండ యోగి రామ శతకం
ఇందులో ప్రార్ధన, శతకానికి ప్రేరణ, సంక్షేపంగా నువ్వుకొండ చరిత్ర, నువ్వు కొండ క్షేత్ర పాలక శనీశ్వర అష్టకం, రామయోగి ద్వాదశ మంజరి స్తోత్రం, శతక మాహాత్మ్యం, శతక సంకల్పం, రామయోగి శతకం, టిప్పణి ఉన్నాయి.
నేపథ్యం
గ్రంథకర్త వియ్యంకుడు ఒక సారి టెక్కలి వచ్చి, పక్షవాతంతో బాధపడుతున్న కవిని చూసి పద్యాలతో రామయోగిని ప్రస్తుతిస్తే నయం అవుతుందని సలహా ఇవ్వగా, శతకరచనకు ఉపక్రమించాడు కవి. ఈ కవిగారే చాలా విపులంగా "నువ్వుకొండ మహాత్మ్యం" కూడా రాశానని చెప్పుకొన్నాడు.
మచ్చుకు యోగి రామ శతకంలోని ఒక పద్యం
రామయోగి ద్వాదశ మంజరి స్తోత్రం లో ఒకపద్యం – శ్రీరామ భక్తుడై చెలగుచు నువ్వు కొండ రాముడే కాని వేరేమి లేదని చాటు పెరుగుమాత్రమె త్రాగి  పెను తపస్సును జేసి పదునెనిమిది యగు వందలేబది తొమ్మి
మందు విదియను   భ్రుగువాసరాపరాహ్ణ మందు నలువదినాళ్ళనిశమున బ్రహ్మ పద మొ౦ది తిలరాశి పర్వతమున రాముడి వెలసెను జూడీరంజితంబుగ
వెలుపలి లంకెలు
వర్గం:కొండ క్షేత్రాలు వర్గం:కొండలు
స్వామి సహజానంద సరస్వతి
స్వామి సహజానంద సరస్వతి (నవరంగ్ రాయ్) (22 ఫిబ్రవరి 1889 - 26 జూన్ 1950) ఒక సన్యాసి, ప్రఖ్యాత జాతీయవాది, కిసాన్ ఆందోళన్ నాయకుడు.
జీవిత చరిత్ర
స్వామి సహజానంద సరస్వతి 1889లో తూర్పు వాయువ్య ప్రావిన్స్‌లోని ఘజిపూర్ జిల్లా దుల్లాపూర్ సమీపంలోని దేవ గ్రామంలో జన్మించారు. వీరిది జుహౌతియా బ్రాహ్మణ కుటుంబంలో భూమిహార్ బ్రాహ్మణ ఉప సమూహం. అతను ఆరుగురు సహోదరులలో చివరివాడు. చిన్నతనంలోనే అతని తల్లి మరణించింది. అతడిని అత్త పెంచింది.
నార్త్-వెస్టర్న్ ప్రావిన్సెస్ లో (ప్రస్తుత ఉత్తరప్రదేశ్) జన్మించినప్పటికీ, అతని సామాజిక, రాజకీయ కార్యకలాపాలు ప్రారంభ రోజుల్లో ఎక్కువగా బీహార్‌పై దృష్టి సారించాయి. అతను బీహార్ సమీపంలోని బిహతా వద్ద ఒక ఆశ్రమాన్ని స్థాపించాడు. అక్కడ నుంచే అతని కార్యక్రమాలు కొనసాగించేవాడు. అతను మేధావి, గొప్ప రచయిత, సంఘ సంస్కర్త, విప్లవకారుడు కూడా.
కిసాన్ సభ ఉద్యమం బీహార్‌లో స్వామి సహజానంద సరస్వతి నాయకత్వంలో 1929లో బీహార్ ప్రావిన్షియల్ కిసాన్ సభతో ప్రారంభమైంది. సన్నకారు రైతులు, శ్రామికుల సంపూర్ణ ఆర్థిక స్వాతంత్రానికై పిలుపునిచ్చాడు. క్రమంగా రైతుల ఉద్యమం తీవ్రతరం అయ్యింది. ఏప్రిల్ 1936లో జరిగిన ఇండియన్ నేషనల్ కాంగ్రెస్, లక్నో సెషన్‌లో ఆల్ ఇండియా కిసాన్ సభ ఏర్పాటుతో క్రమంగా భారతదేశంలో నలుమూలలా రైతుల ఉద్యమాలు విస్తరించాయి.
స్వామి సహజానంద సరస్వతి 1937-1938లో బీహార్‌లో బకాష్ట్ ఉద్యమాన్ని నిర్వహించాడు. 'బకాష్ట్' అంటే స్వయంకృషి. ఈ ఉద్యమంతో బీహార్ లో అద్దె చట్టం, బకాష్ట్ భూ ​​పన్నును ఆమోదించడానికి దారితీసింది. అతను బిహతాలోని దాల్మియా షుగర్ మిల్‌ లో విజయవంతమైన పోరాటానికి నాయకత్వం వహించాడు. ఇక్కడ రైతు-కార్మికుల ఐక్యత అత్యంత ముఖ్యమైన విషయం. క్విట్ ఇండియా ఉద్యమం లో స్వామి సహజానంద సరస్వతి అరెస్ట్ గురించి విన్నప్పుడు, సుభాష్ చంద్రబోస్, ఆల్ ఇండియా ఫార్వర్డ్ బ్లాక్ బ్రిటిష్ రాజ్ నిర్బంధంలో ఉన్నందుకు నిరసనగా ఏప్రిల్ 28న అఖిల భారత స్వామి సహజానంద సరస్వతి దినం గా పాటించాలని నిర్ణయించారు.
ఫార్వర్డ్ బ్లాక్ నాయకుడు సుభాష్ చంద్రబోస్ గురుంచి మాట్లాడుతూ:
స్వామి సహజానంద సరస్వతి, మన దేశంలో యువతను ప్రొత్సాహింప జేయువారిలో ప్రముఖులు. భారతదేశంలోని రైతు ఉద్యమానికి తిరుగులేని నాయకుడు, అతను నేడు బహుజనుల ఆరాధ్యదైవం మరియు కోట్లాది మంది వీరుడు. రామ్‌గఢ్‌లో జరిగిన అఖిల భారత రాజీ వ్యతిరేక సదస్సు రిసెప్షన్ కమిటీ చైర్మన్‌గా చేయడం నిజంగా అరుదైన అదృష్టం. ఫార్వర్డ్ బ్లాక్ కోసం ఆయన వామపక్ష ఉద్యమానికి అగ్రగామిగా ఉన్న నాయకులలో ఒకరిగా మరియు ఫార్వర్డ్ బ్లాక్‌కు స్నేహితుడిగా, తత్వవేత్తగా మరియు మార్గదర్శిగా ఉండటం ఒక విశేషం మరియు గౌరవం. స్వామీజీ నాయకత్వాన్ని అనుసరించి, కాపు ఉద్యమానికి చెందిన పెద్ద సంఖ్యలో ఫ్రంట్-ర్యాంక్ నాయకులు ఫార్వర్డ్ బ్లాక్‌తో సన్నిహితంగా ఉన్నారు.
మూలాలు
వర్గం:1889 జననాలు వర్గం:1950 మరణాలు వర్గం:తత్వవేత్తలు వర్గం:భారత చరిత్రకారులు వర్గం:భారత తపాలా బిళ్ళపై ఉన్న ప్రముఖులు
తెహ్రీ డ్యామ్
తెహ్రీ డ్యామ్ (Tehri Dam) 260.5 మీటర్ల (855 అడుగులు) ఎత్తుతో ఉన్న భారతదేశం లోనే అత్యంత ఎత్తైన డ్యామ్. 2400 మెగావాట్ల ప్రణాళిక స్థాపిత సామర్థ్యంతో భారతదేశంలో అతిపెద్ద జలవిద్యుత్ కేంద్రం గా ఉన్నది. ప్రస్తుతం ప్రపంచంలోని ఎత్తైన డ్యాముల జాబితాలో 10 స్థానంలో ఉంది. భారతదేశంలోని ఉత్తరాఖండ్ రాష్ట్రం లోని తెహ్రీ గర్హ్వాల్ జిల్లా, న్యూ తెహ్రీలో భాగీరథి నదిపై ఎర్త్-ఫిల్ ఆనకట్ట.
చరిత్ర
1961 సంవత్సరంలో తెహ్రీ డ్యామ్ ప్రాజెక్టు కోసం పైలట్ సర్వే చేసి, రూపకల్పన  1972 సంవత్సరంలో పూర్తయింది. ఈ అధ్యయనం ఆధారంగా 600 మెగావాట్ల సామర్థ్యం గల పవర్ ప్లాంట్ కు ఆమోదం లభించింది. అయితే సాధ్యాసాధ్యాల అధ్యయనాల తరువాత 1978 సంవత్సరంలో మాత్రమే నిర్మాణం ప్రారంభమైంది, అయితే ఆర్థిక, పర్యావరణ, సామాజిక ప్రభావాల కారణంగా ఆలస్యమైంది. 1986 సంవత్సరంలో, పూర్వం యునైటెడ్ స్టేట్స్ ఆఫ్ రష్యా (యు.ఎస్.ఎస్.ఆర్) తెహ్రీ డ్యామ్ కు సాంకేతిక,ఆర్థిక సహాయం చేయడం జరిగింది కాని యు.ఎస్.ఎస్.ఆర్ లో రాజకీయ అస్థిరత కారణంగా అంతరాయం కలిగింది. అయితే భారత ప్రభుత్వం తెహ్రీ డ్యామ్ ప్రాజెక్టును ఉత్తర ప్రదేశ్ రాష్ట్ర నీటి పారుదల శాఖకు అప్పగించారు.
సాంకేతిక విషయాలు
తెహ్రీ డ్యామ్ సుమారు 260.5 మీటర్లు (855 అడుగులు) ఎత్తైన రాతి, ఎర్త్-ఫిల్  డ్యామ్. ఈ ప్రాజెక్ట్ పొడవు 575 మీటర్లు (1,886 అడుగులు), క్రెస్ట్ వెడల్పు 20 మీటర్లు (66 అడుగులు),  బేస్ వెడల్పు 1,128 మీటర్లు (3,701 అడుగులు). ఈ ఆనకట్ట 52 చదరపు కిలోమీటర్లు (20 చదరపు మీటర్లు) ఉపరితల వైశాల్యంతో 2.6 క్యూబిక్ కిలోమీటర్ల (2,100,000 ఎకరాల చదరపు అడుగులు) జలాశయాన్ని సృష్టిస్తుంది. స్థాపిత జలవిద్యుత్ సామర్థ్యం 1,000 మెగావాట్లతో పాటు అదనంగా 1,000 మెగావాట్ల పంప్డ్ స్టోరేజీ జలవిద్యుత్. తెహ్రీ ఆనకట్ట, తెహ్రీ పంప్డ్ స్టోరేజ్ హైడ్రో ఎలక్ట్రిక్ పవర్ ప్లాంట్ తెహ్రీ డ్యామ్ జలవిద్యుత్ సముదాయంలో భాగంగా ఉన్నాయి, ఇందులో 400 మెగావాట్ల కోటేశ్వర్ ఆనకట్ట కూడా ఉంది. ప్రస్తుతం, టిహెచ్ డిసి ఇండియా లిమిటెడ్ ఈ డ్యామ్ నుండి వార్షికంగా 3000 మిలియన్ యూనిట్ల విద్యుత్ శ క్తిని ఉత్ప త్తి చేస్తోంది.
తెహ్రీ డ్యామ్‌ను తెహ్రీ హైడ్రో డెవలప్‌మెంట్ కార్పొరేషన్ లిమిటెడ్ నిర్మిస్తోంది. ఈ డ్యామ్ దాదాపు 2400 మెగావాట్ల విద్యుత్‌ను ఉత్పత్తి చేయనుంది. తెహ్రీ డ్యామ్ ప్రాజెక్ట్‌కు సంబంధించిన మొత్తం వ్యయం దాదాపు రూ. 8000/- కోట్లు.
లాభాలు
తెహ్రీ డ్యామ్ నిర్మాణంతో పరిసరాల రాష్ట్రాలకు ప్రజలకు మంచి నీటి సరఫరా, వ్యవసాయం లబ్ది పొందుతున్నారు.
నష్టం
తెహ్రీ డ్యామ్ ప్రాజెక్ట్ మొదటి నుంచి వివాదాల్లో ఉంది. ఈ ప్రాజెక్ట్ కు వ్యతిరేకంగా ప్రారంభ నిరసనలు 1960 సం. చివరలో డ్యామ్ స్థలంలో సర్వేలు నిర్వహించినప్పుడు ప్రారంభమయ్యాయి. ప్రణాళికా సంఘం 1972 సంవత్సరం లో డ్యామ్కు  ఆమోదం తెలిపిన తరువాత ఒక వ్యవస్థీకృత ఉద్యమం రూపుదిద్దుకుంది. 1980, 1990 లలో, అనేక కమిటీలు ఏర్పాటు చేయబడ్డాయి, అనేక మంది నిపుణులు డ్యామ్ కు అనుకూలంగా, వ్యతిరేకంగా మాట్లాడారు. ఈ కేసు సెప్టెంబరు 2003 సంవత్సరంలో సుప్రీంకోర్టు ముందుకు వెళ్ళి, తదుపరి అధ్యయనాలను ఆదేశించింది. తెహ్రీ డ్యామ్ అధిక భూకంప జోన్ లో నిర్మించబడుతుంది అనేది ఒక అంశం. ప్రాజెక్టుకు వ్యతిరేకంగా ఉన్న మరొక అంశం హిమాలయ శ్రేణి భౌగోళికం. కాబట్టి డ్యామ్ నిర్మాణం బలంగా ఉన్నప్పటికీ, చుట్టుపక్కల పర్వతాలు లేవు. భూకంపం సంభవించినప్పుడు లేదా ఒక పెద్ద జలాశయం ఏర్పడటం వల్ల, ఒక పెద్ద విపత్తు సంభవించవచ్చు. ఆనకట్ట విచ్ఛిన్నం అయినట్లయితే, ఇంత ఎత్తులో నిర్మించిన రిజర్వాయర్ 22 నిమిషాల్లో ఖాళీ అవుతుందని నిపుణులు అభిప్రాయపడ్డారు.తద్వారా రిషికేశ్, హరిద్వార్ పూర్తిగా మునిగిపోతుందని, బిజ్నోర్, మీరట్, హాపూర్, బులంద్ షహర్ 12 గంటల్లో వరద ప్రభావం ఉంటుందని పేర్కొన్నారు.
చత్రా లోక్‌సభ నియోజకవర్గం
చత్రా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, జార్ఖండ్ రాష్ట్రంలోని 14 పార్లమెంటరీ నియోజకవర్గాలలో ఒకటి. ఈ నియోజకవర్గం మూడు జిల్లాల పరిధిలో 05 అసెంబ్లీ స్థానాలతో ఏర్పడింది.
మూలాలు
వర్గం:జార్ఖండ్ లోక్‌సభ నియోజకవర్గాలు
బందా (అయోమయనివృత్తి)
ఇంటి పేరు
బందా తెలుగు వారిలో కొందరి ఇంటి పేరు. వీరు ఆరువేల నియోగులు. ఈ వంశస్థులు పూర్వం చేసిన వృత్తిని అనుసరించి ఈ ఇంటిపేరు ఏర్పడింది. దేవాలయ నిర్వహణలో బందా అన్నది ఒక ఉద్యోగ బాధ్యత కాగా ఆ ఉద్యోగం వీరు పారంపర్యంగా చేయడం వల్ల ఈ ఇంటిపేరు వచ్చింది.
బీదర్ ఇన్స్టిట్యూట్ ఆఫ్ మెడికల్ సైన్సెస్
మూలాలజాబితా
వర్గం:వైద్య కళాశాలలు
భట్టారిక ఆలయం
భట్టారికా ఆలయం, ఒడిసా రాష్ట్రం, కటక్ జిల్లా, బరంబ గ్రామ పంచాయితీ పరిధిలోని ససంగ శివారు గ్రామంలో ఉంది. ఈ ఆలయం రత్నగిరి పర్వతం వద్ద మహానది నది ఒడ్డున ఉంది.
ఆలయ చరిత్ర
భట్టారికా ఆలయం ఒడిషాలోని హిందూ దేవాలయం. ఒరిస్సా రాష్ట్రంలో కటక్ జిల్లాలో ఈ ఆలయం ఉంది.ఈ ఆలయం మహానది ప్రక్కన రత్నగిరి వద్ద ఉంది.భట్టారికా ఆలయం పరశురామ్ స్థాపించబడిందని, దేవతల ప్రతిమను అతని బాణం కొనతో చెక్కారు అని నమ్ముతారు. శత్రువులను చంపడానికి,దుర్గాదేవి దయ పొందాలని ఇక్కడ పరశురాం దుర్గాదేవిని ప్రార్థించగా, దుర్గాదేవి పరశురాంకి కావలసిన శక్తి ఇచ్చిందని ఆలయం గురించి రామాయణంలో ప్రస్తావించబడింది. రామ, లక్ష్మణులు సీత వద్దకు వెళ్ళేటప్పుడు భట్టారిక దేవిని ప్రార్థించారని రామాయణంలో వ్రాయబడింది. మహానది నదికి అవతలి వైపున ఉన్న మంకాడగాడియా వద్ద రామ, లక్ష్మణ, సీతమ్మల పాద గుర్తులు ఉన్నట్లుగా తెలుస్తుంది..భట్టారిక ఆలయంలో భట్టారిక దేవి ఎనిమిది విగ్రహాలు ఉన్నాయి. ఈ ఎనిమిది విగ్రహాలలో ఐదు పద్మాసనంలో, మూడు లలితాసనంలో ఉన్నాయి.ఈ ఆలయం ఒరిస్సా శక్తి పిఠాలలో ఒకటి.ఒరిస్సా ప్రజలు ఈ  దేవతను అవతారంగా భావించి పూజలు చేస్తుంటారు.
వెలుపలి లంకెలు
వర్గం:హిందూ దేవాలయాలు వర్గం:ఒడిశా దేవాలయాలు
మౌలానా వహీదుద్దీన్ ఖాన్
మౌలానా వహీదుద్దీన్ ఖాన్ (ఆంగ్లం : Maulana Wahiduddin Khan), సాధారణంగా ఇతను "ప్రపంచానికి ఇస్లామీయ ఆధ్యాత్మిక దౌత్యవేత్త" అని గుర్తింపబడుతాడు. ఇతడు అంతర్జాతీయ స్థాయిలో ఇస్లామీయ ఆధ్యాత్మిక గురువుగానూ, ఇస్లాం శాంతివచనాల దౌత్యవేత్తగాను, ప్రపంచశాంతిని కోరే శాంతిదూతగానూ పరిగణింపబడుతాడు. ఇతడి ఉపన్యాసాలు ప్రపంచంలో పలుచోట్ల జరుగుతూనేవుంటాయి. ఉపన్యాసకుడిగా, రచయితగా, విశ్లేషకుడిగా అపార అనుభవము గలదు. అనేకసార్లు, భారతప్రభుత్వమూ ఇతడి సలహాలను కోరుతూ వుంటుంది. 2021 లో భారత ప్రభుత్వం దేశ రెండవ అత్యున్నత పురస్కారమైన పద్మ విభూషణ్ అందజేసింది.
అల్ రిసాలా ఉద్యమం
ఇతను "అల్ రిసాలా" అనే పత్రికను స్థాపించి, ఇస్లామీయ ఆధ్యాత్మిక విధానాన్ని, ప్రపంచానికి తెలియజెప్పే కార్యక్రమానికి భుజాన వేసుకున్నాడు.
ఇతని మిషన్
ఇతని మిషన్ "పీస్ మిషన్" లేదా "శాంతి ఉద్యమం" అని పిలువబడుతుంది.
ఇతని దృక్కోణం
మౌలానా వహీదుద్దీన్ ఖాన్ శాంతియుత ప్రపంచాన్ని కోరుకునేవారిలో ఒకడు. ప్రపంచపు నలుమూలలా, ప్రతి ఇంటిలోనూ ఆధ్యాత్మిక శాంతి నెలకొల్పాలనే ఆశయం. అందుకే ప్రపంచమంతటా తిరుగుతూ శాంతిని బోధిస్తూ, ఇస్లామీయ ధార్మిక ప్రచారం చేపట్టాడు.
అందరితో శాంతి
ఇస్లాం ఒక సంపూర్ణ శాంతిమార్గము, ఆధ్యాత్మిక మార్గమనీ ప్రచారం చేయడము, అన్ని మతాలపట్ల సమాన గౌరవాభిమానాలను ప్రకటించడము. “ధనాత్మకమైన ప్రకృతిని పొందాలంటే కేవలం శాంతిద్వారా మాత్రమే పొందగలమని, ఇతని ప్రగాఢ విశ్వాసం. ఈ విషయం జాతీయ, అంతర్జాతీయ స్థాయిలో అమలు పరచాలని అభిలషిస్తాడు".
“సమస్యలను మరచిపోండి, అవకాశాలను సద్వినియోగపరచుకోండి.”
నిజమైన జిహాద్ శాంతిని సాధించడమే. .
బాబ్రీ మస్జిద్ వివాద సందర్భంగా ఇతని వకాల్తా
బాబ్రీమస్జిద్ కూల్చివేత జరిగిన సమయంలో 1992లో మౌలానా, ప్రజలకు శాంతి పిలుపునిచ్చాడు. పరస్పర అవగాహనా సదస్సులలో పాల్గొన్నాడు. శాంతిని నెలకొల్పుటకు 15 రోజుల శాంతియాత్రను చేపట్టాడు.
ఖురాన్ తర్జుమాలు
ఖురాన్ యొక్క తర్జుమా, ఉపన్యాసాల ఆవశ్యకతలను దృష్టిలో వుంచుకొని మౌలానా, ఖురాన్, హదీసు సంకలనాలను ఉర్దూ భాషలో రచించాడు. దీనిని 1983లో "తజ్‌కిరుల్ ఖురాన్" అనే పేరుతో ముద్రించారు. ఇటీవలి కాలంలో హిందీ, అరబ్బీ భాషలలోనూ ముద్రించారు.
రచనలు
మౌలానా వహీదుద్దీన్ ఖాన్ దాదాపు 200 పుస్తకాలు, గ్రంథాలు రచించాడు. వాటిలో కొన్ని;
ఇతరములు
అనేక విశ్వవిద్యాలయ విద్యార్థులు ఇతనిపై పరిశోధనలు చేశారు. ఉదాహరణకు, మదనపల్లె పట్టణానికి చెందిన మొహియుద్దీన్ బాషా, శ్రీవెంకటేశ్వర విశ్వవిద్యాలయపు విద్యార్థి, మౌలానా వహీదుద్దీన్ ఖాన్ యొక్క సాహితీసేవలపై పి.హెచ్.డి. చేశాడు.
బయటి లింకులు
వర్గం:భారతదేశంలో ఇస్లాం వర్గం:ముస్లిం తత్వవేత్తలు వర్గం:ఇస్లాం హిందూ మతాల మధ్య సంబంధాలు వర్గం:ముస్లిం పండితులు వర్గం:ఉత్తర ప్రదేశ్ రచయితలు వర్గం:1925 జననాలు వర్గం:ఖురాన్ అనువాదకులు వర్గం:ఆధ్యాత్మిక గురువులు వర్గం:ముస్లిం ప్రముఖులు వర్గం:పద్మభూషణ పురస్కార గ్రహీతలు వర్గం:పద్మవిభూషణ పురస్కార గ్రహీతలు
అంతహీన్
అంతహీన్, 2009 జనవరి 23న విడుదలైన బెంగాలీ సినిమా. అనిరుద్ధ రాయ్ చౌదురి దర్శకత్వం వహించిన ఈ సినిమాలో రాధిక ఆప్టే, రాహుల్ బోస్, మీతా వశిష్త్, అపర్ణా సేన్, కళ్యాణ్ రే, షర్మిలా ఠాగూర్ తదితరులు నటించారు. 2008లో జరిగిన 56వ భారత జాతీయ చలనచిత్ర పురస్కారాలులో జాతీయ ఉత్తమ చిత్రం, జాతీయ ఉత్తమ సినిమాటోగ్రఫీ (అభిక్ ముఖోపాధ్యాయ్), జాతీయ ఉత్తమ పాటల రచయిత (అనింద్య ఛటర్జీ, చంద్రిల్ భట్టాచార్య), ఉత్తమ నేపథ్య గాయని (శ్రేయ ఘోషాల్) విభాగాలలో పురస్కారాలు వచ్చాయి.
నిర్మాణం
పరిమిత బడ్జెట్‌తో కోల్‌కతాలో ఈ సినిమాను తీశారు. రాహుల్ బోస్, షర్మిలా ఠాగూర్ రెమ్యునరేషన్ తీసుకోకుండా నటించగా, సంగీత దర్శకుడు శాంతను మొయిత్రా కూడా డబ్బులు తీసుకోలేదు. నోరా ఎఫ్రాన్ 1998లో తీసిన యు హావ్ గాట్ మెయిల్ అనే రొమాంటిక్ కామెడీ సినిమాకి ఇది రీమేక్.
బయటి లింకులు
వర్గం:2009 సినిమాలు వర్గం:బెంగాలీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
గూగుల్ పే
(జి పేగా శైలీకృతమైంది; ఇది గతంలో గూగుల్ పే ఇంకా ఆండ్రాయిడ్ పేతో ఉండేది ) భారతదేశంలో తేజ్ (Tez) అనే పేరుతో ఉండేది ఇది డబ్బు పంపడానికి,మొబైల్‌ను రీఛార్జ్ చేయడానికి లేదా కొట్టులో చెల్లించడానికి సులభమైన మార్గం. గూగుల్ పే, డిజిటల్ వాలెట్ ప్లాట్‌ఫాం ఇది ,ఆండ్రాయిడ్ ఫోన్ లు, టాబ్లెట్ లు లేదా వాచీలతో చెల్లింపులు https://g.co/payinvite/sq2Ti ఈ రెఫరల్ లింక్ తో డౌన్లోడ్ చేసుకుంటే బోనస్ రూ.21 to రూ.201 డబ్బులు మీకు వస్తాయి.వినియోగదారులకు వీలు కల్పిస్తూ, మొబైల్ పరికరాలపై పవర్ ఇన్ యాప్ , ట్యాప్ టూ-పే కొనుగోళ్లకు గూగుల్ ద్వారా అభివృద్ధి చేయబడ్డ డిజిటల్ వాలెట్ ఫ్లాట్ ఫారం , ఆన్ లైన్ పేమెంట్ సిస్టమ్. దీనికి అదనంగా, కూపన్ లు, బోర్డింగ్ పాస్ లు, స్టూడెంట్ ఐడి కార్డులు, ఈవెంట్ టిక్కెట్లు, మూవీ టిక్కెట్ లు, పబ్లిక్ ట్రాన్స్ పోర్టేషన్ టిక్కెట్లు, స్టోర్ కార్డులు, లాయల్టీ కార్డులు వంటి పాస్ లను కూడా సర్వీస్ సపోర్ట్ చేస్తుంది.బ్యాంక్ ఖాతా లేదా ఫోన్ నంబర్ వంటి ప్రైవేట్ వివరాలను షేర్ చేయకుండానే వేరొక సమీప Google Pay వినియోగదారుకు త్వరగా డబ్బు పంపవచ్చు.
రీబ్రాండెడ్ సర్వీస్ ఒక కొత్త APIని అందించింది, ఇది వెబ్ సైట్ లు, యాప్ లు, స్ట్రైప్, బ్రెయిన్ ట్రీలకు పేమెంట్ సర్వీస్ ని జోడించడానికి వ్యాపారులకు అవకాశం కల్పిస్తుంది. ఈ సేవను జోడించడానికి వ్యాపారులను అనుమతించే కొత్త API ని గూగుల్ అందించింది. ఈ సేవ వినియోగదారులను వారి గూగుల్ ఖాతాలో అనుసందానించబది ఉన్న దస్త్రాల యొక్క చెల్లింపు కార్డులను ఉపయోగించడానికి అనుమతిస్తుంది. సర్వీస్‌లోకి వెళ్లిన తరువాత యూజర్ తనకు సంబంధించిన క్రెడిట్ కార్డ్స్, డెబిట్ కార్డ్స్, గిఫ్ట్ కార్డ్స్ ఇంకా రికార్డ్ కార్డ్స్‌కు సంబంధించిన సమాచారాన్ని స్టోర్ చేసుకుని వాటిని అన్ని రకాల ఆఫ్‌లైన్, ఆన్‌లైన్ పేమెంట్‌లకు వినియోగించుకునే వీలుంటుంది.
భద్రత
ప్రపంచ స్థాయి భద్రతా వ్యవస్థను Google Pay ఉపయోగిస్తుంది. ఇది మోసాన్ని గుర్తించడంలో సహాయపడటమే కాక, హ్యాకింగ్‌ను నిరోధిస్తుంది. వేలిముద్ర, స్క్రీన్ లాక్ సహాయంతో, ఖాతాను సంరక్షించుకోవచ్చు.గూగుల్ 2019 సెప్టెంబర్లో నిర్వహించిన గూగుల్ ఫర్ ఇండియా కార్యక్రమంలో భాగంగా భారతదేశంలో కార్డు చెల్లింపులను టోకనైజ్ చేసే ప్రణాళికలను ప్రకటించింది. ఇందులో భాగంగా టోకనైజేషన్ టెక్నిక్ ద్వారా చెల్లింపుల విధానాన్ని ప్రవేశపెట్టింది. కొత్తగా ప్రవేశపెట్టిన ఈ సౌలబ్యం వలన కస్టమర్ తన కార్డును గూగుల్ పేలో సేవ్ చేసుకోవడం ద్వారా కస్టమర్ కార్డు ద్వారా కూడా చెల్లింపులు చేసే అవకాశం లభించింది. ఈ టోకనైజ్ అనే కొత్త చెల్లింపు పద్దతి ద్వరా ప్రతి బ్యాంకు కార్డుకు సాధారణంగా 16 అంకెల సంఖ్య ఉంటుంది. గూగుల్ పే ద్వరా చెల్లింపు  చేసే సమయంలో వీసా ఈ 16 -డిజిట్ నెంబర్‌ను రాండమ్ నెంబర్‌గా మార్చి స్టోర్ చేస్తుంది. కస్టమర్ ఆ కార్డును ఉపయోగించి చెల్లింపు చేయాలనుకున్నప్పుడు, వీసా కార్డు అసలు 16 -అంకెల సంఖ్యకు బదులుగా టోకెన్ నంబర్‌ను ‌ వ్యాపారితో పంచుకుంటుంది. దీంతో అవతలి వ్యక్తికి కార్డ్ నంబర్ కన్పించకుండా ఉండటమే కాకుండా లావాదేవీలు సురక్షితంగా ఉంటాయి.గూగుల్ ప్రకారం, డేటా "టోకెన్లను" ఉపయోగించి అమలు చేయబడుతుంది. నిజమైన క్రెడిట్ కార్డ్ వివరాలు సంబంధిత చెల్లింపు టెర్మినల్ లేదా అనువర్తనంతో మార్పిడి చేయబడవు. అనధికార చెల్లింపులను నివారించడానికి, స్మార్ట్‌ఫోన్ పోయినట్లయితే, వినియోగదారు "Android పరికర నిర్వాహికి" ను ఉపయోగించి రిమోట్‌గా పరికరంలోని డేటాను తొలగించవచ్చు లేదా క్రొత్త పాస్‌వర్డ్‌ను కేటాయించవచ్చు - ఈ ఫంక్షన్ Android ద్వారా అందించబడుతుంది Google Pay లేకుండా కూడా మద్దతు ఇస్తుంది. ఆండ్రాయిడ్ 6.0 ( మార్ష్‌మల్లో ) నుండి, గూగుల్ పే వేలిముద్ర స్కానర్‌లకు మద్దతు ఇస్తుంది. ఎన్‌ఎఫ్‌సి ఉన్న మొబైల్ ద్వారా వ్యాపారులకు నగదు బదిలీ చేయడానికి కార్డు సమాచారాన్ని బదిలీ చేయడానికి గూగుల్ పే నియర్ ఫీల్డ్ కమ్యూనికేషన్ (ఎన్‌ఎఫ్‌సి) ను ఉపయోగిస్తుంది. సురక్షితమైన గూగుల్ వాలెట్ వినియోగదారు డేటాను సురక్షిత సర్వర్‌లో నిల్వ చేయడం ద్వారా చెల్లింపు సమాచారాన్ని పరిశ్రమ ప్రామాణిక సురక్షిత సాకెట్ లేయర్ టెక్నాలజీతో గుప్తీకరించడం ద్వారా చెల్లింపు ధృవీకరణ పత్రాన్ని రక్షిస్తుంది. పూర్తి క్రెడిట్, డెబిట్ కార్డు సమాచారం అనువర్తనంలో ఎప్పుడూ ప్రదర్శించబడదు.గూగుల్ వాలెట్ కార్డ్ పోగొట్టుకున్నా లేదా దొంగిలించబడినా, లాగిన్ అవ్వడం ద్వారా యూజర్ వెంటనే యాక్సెస్‌ను రద్దు చేసుకోవచ్చు. కార్డు తప్పుగా ఉంచబడిందని వినియోగదారు అనుమానించినట్లయితే, కార్డును తాత్కాలికంగా లాక్ చేయడానికి గూగుల్ అదనపు సౌలభ్యాన్ని కూడా అందిస్తుంది.
ఇన్‌స్టాల్ చేసుకోవటం
ప్లే స్టోర్‌లోకి వెళ్లి గూగుల్ పే యాప్‌ను ఇన్‌స్టాల్ చేసుకోవాలి. యాప్ ఇన్‌స్టాల్ అయిన తరువాత స్క్రీన్ లాక్‌ను సెట్ చేయాలి, బ్యాంక్ ఖాతాను లింక్ చేయాలి, పేమెంట్ పద్ధతిని జోడించు కోవల్సి ఉంటుంది.దానికి  యాప్‌ను ఓపెన్ చేసి మెయిన్ స్ర్కీన్ పై కనిపించే మెనూ ఆప్షన్‌ను సెలక్ట్ చేసుకోవాలి. గూగుల్ అకౌంట్‌ను సెలక్ట్ చేసుకున్న తరువాత మెనూలోని "My Cards" ఆప్షన్‌ను సెలక్ట్ చేసుకుని "+" సింబల్ పై టాప్ ఇవ్వాలి. సింబల్ సెలక్ట్ అయిన తరువాత మీ క్రెడిట్ కార్డ్ లేదా దెబిట్ కార్డ్‌లను పేమెంట్ సర్వీసులో యాడ్ చేసుకోవల్సి ఉంటుంది.కార్డు యొక్క ఫోటో తీయడం ద్వారా లేదా కార్డు సమాచారాన్ని మాన్యువల్‌గా నమోదు చేయడం ద్వారా వినియోగదారు చెల్లింపు కార్డును సేవకు జోడించవచ్చు. విక్రయించే సమయంలో చెల్లించడానికి, వినియోగదారు తన ప్రామాణీకరణ పరికరాన్ని పాయింట్ ఆఫ్ సేల్ సిస్టమ్‌కు సేవ్ చేస్తాడు. ఈ సేవ స్మార్ట్ ఐడెంటిటీ వెరిఫికేషన్ సామర్థ్యాలను కలిగి ఉంది, ఇది పరికరాన్ని సురక్షితంగా పరిగణించినప్పుడు సిస్టమ్‌ను గుర్తించడానికి అనుమతిస్తుంది (ఉదాహరణకు, చివరి ఐదు నిమిషాల్లో ఇది అన్‌లాక్ చేయబడితే) అవసరమైతే అన్‌లాకింగ్ సమాచారాన్ని ప్రశ్నిస్తుంది.
సేవ
BHIM UPIకి మద్దతిచ్చే అన్ని బ్యాంక్‌లతో Google Pay పనిచేస్తుంది.బ్యాంక్ ఖాతాలను ఉపయోగించి తక్షణమే డబ్బు చెల్లించవచ్చు, స్వీకరించవచ్చు మొబైల్ వాలెట్ బ్యాలెన్స్‌లను లోడ్ చేయాల్సిన అవసరం లేదు, విత్‌డ్రా చేయడానికి ఫీజులు చెల్లించాల్సిన అవసరం లేదు.UPI అనేది చెల్లింపు యాప్‌లలో డబ్బు బదిలీ కోసం రూపొందించిన బ్యాంకింగ్ సిస్టమ్. Google Payకి బ్యాంక్ ఖాతాను జోడించడానికి, మీ బ్యాంక్ UPIతో పనిచేయాలి.
నియర్ ఫీల్డ్ కమ్యూనికేషన్
NFC ద్వారా గూగుల్ పే నుంచి పేమెంట్ల‌ను చేసేందుకు క్రెడిట్‌, డెబిట్ కార్డుల‌ను యాడ్ చేయాలనుకోనే వినియోగదారులు గూగుల్ పే యాప్‌లో సెట్టింగ్స్ లో ఉండే పేమెంట్ మెథ‌డ్స్ లోని యాడ్ కార్డ్ ఆప్ష‌న్ ను ఎంచుకోవాలి. అనంత‌రం అందులో కార్డుకు చెందిన నంబ‌ర్‌, ఎక్స్‌పైరీ తేదీ, సీవీవీ నంబ‌ర్‌, కార్డుపై ఉండే హోల్డ‌ర్ పేరు, బిల్లింగ్ వివ‌రాల‌ను ఎంట‌ర్ చేయాలి. త‌రువాత సేవ్ బ‌ట‌న్ ను ప్రెస్ చేయాలి. దీని తరువాత క‌న్ఫ‌ర్మేష‌న్ ఓటీపీ వ‌స్తుంది. దాన్ని ఎంట‌ర్ చేసి నిర్ధారణ చేస్తే ఆ సంబందిత కార్డు గూగుల్ పేలో యాడ్ అవుతుంది. త‌రువాత దాంతో NFC ద్వారా గూగుల్ పే నుంచి పేమెంట్లు చేయ‌వ‌చ్చు.
రివార్డ్‌లు
ఈ ఆప్లికేషన్ వాడుకను పెంచటానికి Google Payను ఉపయోగించేటప్పుడు, నగదు రివార్డ్‌లతో పాటు ప్రత్యేక ఆఫర్‌లను గూగుల్ అందిస్తుంది, వినియోగ దారులు  Google Payకు కొత్త వినియోగదారులను ఆహ్వానించడం ద్వారా 50 సిఫార్సు రివార్డ్‌లను స్వీకరించవచ్చు. సిఫార్సు చేయబడిన యూజర్ మొదటిసారి చెల్లించిన తర్వాత, ఇద్దరు యూజర్‌లు రివార్డ్‌ను అందుకుంటారు. Google Payను ఇన్‌స్టాల్ చేసుకోవడం ద్వారా మీరు ఒక సిఫార్సు రివార్డ్‌ను మాత్రమే పొందుతారు.
మోసాలు
గూగుల్‌ పే లో ఆన్‌లైన్‌ మోసాలు ఎక్కువగా జరుగుతునాయి,గూగుల్ పే ద్వారా 500 నుంచి 5000 వరకు నగదు వచ్చే స్క్రాచ్ కార్డులు కావాలంటే ఈ లింక్ పై క్లిక్ చేయాలంటూ వాట్సాప్ లో మెసేజు చేస్తున్నారు హ్యాకర్లు గూగుల్ పే ను ఉపయోగించి హాస్కిన్గ్ చేస్తున్నారు. మొబైల్ ఇంటర్నెట్ పైన సరైన అవగాహన లేని వాళ్ళు ఎక్కువగా గూగుల్‌ పే మొసాల భారిన పడుతున్నారు, తెలియని లింకులు  క్లిక్ చేస్తే దాని ద్వారా నేరగాళ్ళు యూపీఐ ఐడీని తెలుసుకుని రిక్వెస్ట్ లు పంపించే ప్రమాదం ఉంటుంది. ఆ రిక్వెస్ట్ కు ఖాతాలో ఉన్న డబ్బును కోరుతున్నట్లు. డబ్బు పంపించడానికి, బ్యాలెన్స్ తనిఖీ చేయడానికి మాత్రమే మీ UPI పిన్ అవసరమవుతుంది. చెల్లింపులు స్వీకరించడానికి పిన్ అవసరం లేదు. ఒక వేళ ఎవరైనా మీ పిన్‌ను ఎంటర్ చేయమని అడిగితే, మీరు మీ నుండి బయటకు వెళ్లే చెల్లింపును ఆమోదిస్తున్నారని అర్థం, అంటే, మీ బ్యాంక్ ఖాతా నుండి చెల్లింపు జరుగుతుంది దానిపై క్లిక్ చేసి  పిన్ నంబర్ ఇస్తే ఖాతా నుంచి నగదు ఆ ఖాతాకు జమ చేయడానికి అనుమతించినట్లే. ఇలా జరగకుండా ఈ సూచనలు పాటించవచ్చు.
లభ్యత
గూగుల్ పే యొక్క ప్రపంచవ్యాప్త లభ్యత గూగుల్ పే ను  ప్రస్తుతం కింది దేశాలలో ఉపయోగించవచ్చు:
మూలాలు
వర్గం:గూగుల్ సేవలు వర్గం:బ్యాంకింగ్ పదజాలం
శ్రేయ బుగాడే
శ్రేయ బుగాడే షెత్,  మహారాష్ట్రకు చెందిన నాటకరంగ, టెలివిజన్ నటి. చల హవా యేయు దయాలో కామెడీ స్కిట్‌లకు ప్రసిద్ధి చెందింది.
జననం, విద్య
శ్రేయ, 1988 ఫిబ్రవరి 8న మహారాష్ట్ర లోని పూణేలో జన్మించింది. తల్లి పేరు నూతన్ బుగాడే.ముంబైలో పెరిగిన శ్రేయ, సెయింట్ జేవియర్ హైస్కూల్ నుండి పాఠశాల విద్యను చదివింది. ముంబైలోని మిథిబాయి కళాశాల నుండి కళాశాల విద్యను పూర్తిచేసింది.
వృత్తిరంగం
వటేవర్తి కచ గా అనే మరాఠి నాటకంలో బాలనటిగా తన నటనా జీవితాన్ని ప్రారంభించిన శ్రేయ, వివిధ భాషలలో అనేక నాటకాలలో నటించింది. 2012లో వచ్చిన తూ తిథే మీ సీరియల్‌తో టీవిరంగంలోకి అడుగుపెట్టింది. అస్మిత, తూ తిథే మీ, ఫు బాయి ఫూ మొదలైన సీరియల్స్‌లో నటించింది. చలా హవా యేయు ద్యలో నటించి గుర్తింపు పొందింది.
వ్యక్తిగత జీవితం
2015లో జీ మరాఠీ అసోసియేట్ క్రియేటివ్ హెడ్ నిఖిల్ షేత్‌తో శ్రేయ వివాహం జరిగింది.
మూలాలు
వర్గం:జీవిస్తున్న ప్రజలు వర్గం:1988 జననాలు
ప్యాసా
ప్యాసా (ఆంగ్లం : Pyaasa) (హిందీ: प्यासा; ఉర్దూ: پیاسا ) అర్థం : దప్పిగొన్నవాడు. ఇదొక హిందీ సినిమా. 1957 లో నిర్మింపబడింది. దీని నిర్మాత దర్శకుడు ప్రముఖ బాలీవుడ్ హీరో గురుదత్.
ఈ సినిమా, సంఘర్షణ పడే ఒక అభ్యుదయవాద కవి విజయ్ (గురుదత్) గాథ, భారత స్వాతంత్ర్యపూర్వం తన రచనలను ముద్రించాలనే తలంపుతో వుండేవాడు. గులాబో (వహీదా రెహ్మాన్) ఒక వేశ్య పాత్ర. అవినీతి, నీతిరహిత ప్రపంచాన్ని చూసి, పేదరికం వలన తమ శరీరాలను అమ్ముకునే స్త్రీలను చూసి కన్నీళ్ళపర్యంతమౌతాడు. ఇలాంటి హేయకర సమాజాన్ని చూసి "జిన్‌హేఁ నాజ్ హై హింద్ పర్ వో కహాఁ హైఁ" (ఇలాంటి దృశ్యాలు గల భారత్ పై గర్వపడేవారెక్కడ?) అనే పాట ప్రేక్షకులకు కదిలించివేస్తుంది. తన కవితలను ప్రచురించడానికి ఒక ప్రెస్, పబ్లిషర్ అయిన ఘోష్ (రెహ్మాన్) ను ఆశ్రయిస్తే, అతను ద్రోహం చేస్తాడు. గులాబో విజయ్ ను సహాయం చేస్తుంది, అతడి కవితలను ప్రచురింపజేస్తుంది. ఈ సినిమాకు సంగీతం సమకూర్చినవాడు ఎస్.డి.బర్మన్ (ఆర్.డి.బర్మన్ తండ్రి). సాహిత్యపరంగా పాటలన్నీ హిట్టయ్యాయి. వ్యాపారపరంగా బాగా లాభాలు గడించిన సినిమా "ప్యాసా".
పాటలు
ఎస్.డి.బర్మన్ చక్కటి సంగీతం, సాహిర్ లుధియానవి హృద్యమైన సాహిత్యం, గీతాదత్, ముహమ్మద్ రఫీ యొక్క గానకళా కౌశల్యాలు ఈ చిత్ర విశేషాలు. ఈ సినిమా భారతీయ సినీరంగంలో ఓ కలికితురాయి అనడంలో సందేహం లేదు. రచయిత చెప్పదలచుకున్నది, చక్కగా తెరపై కెక్కించబడిన ఈ సినిమా, ప్రముఖ కంపోజర్ ఎస్.డి.బర్మన్, గీతరచయిత సాహిర్ లుధియానవి లను అమరుల్ని చేసినది.
2004లో, ప్యాసా సౌండ్-ట్రాక్ ను, బ్రిటిష్ ఫిల్మ్ ఇన్‌స్టిట్యూట్ మేగజైన్ వారు, సైట్ అండ్ సౌండ్వారి "ద బెస్ట్ మ్యూజిక్ ఇన్ ఫిల్మ్" అని ఎంపిక చేశారు.
బయటి లింకులు
వర్గం:హిందీ సినిమా వర్గం:బాలీవుడ్
మొగల్రాజపురం గుహలు
మొగల్రాజపురం గుహలు భారతదేశంలోని ఆంధ్ర ప్రదేశ్, ఎన్టీఆర్ జిల్లా, విజయవాడ లో ఉన్నాయి. ఇక్కడ మూడు ఆలయాలున్నాయి.
చరిత్ర
మొగల్రాజపురం గుహలు ముందు భాగం మొగల్రాజపురం గుహల స్థానాన్ని చూపుతుంది. మొగల్రాజపురం గుహలు 5 వ శతాబ్దం కి చెందినవి. ఐదు కట్టడాలు ఉన్నాయి. దేవతల చిత్రాల మధ్య ఒక గుహలో వినాయకుడు, గణేష్ విగ్రహాలు ఇప్పటికీ  ఉన్నాయి. ఈ మొగల్రాజపురం దేవాలయం దక్షిణ భారతదేశంలో పురాతనమైనదని అర్ధనారీశ్వర విగ్రహం ఉంది.
మూలాలు
వర్గం:భారతదేశం లోని గుహలు
ఏనుకూరు
ఏనుకూరు, భారతదేశంలోని తెలంగాణా రాష్ట్రం, ఖమ్మం జిల్లా, ఏనుకూరు మండలానికి చెందిన గ్రామం.
ఇది సమీప పట్టణమైన కొత్తగూడెం నుండి 33 కి. మీ. దూరంలో ఉంది.ఇది మండల కేంద్రంగా ఉన్నటువంటి ప్రధాన గ్రామం.2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లా లోని ఇదే మండలంలో ఉండేది. ఈ గ్రామ పంచాయితీ క్రింద రెండు గ్రామాలున్నవి. అవి ఒకటి ఏన్కూరు కాగా, రెండవది గార్ల ఒడ్డు శివారు గ్రామం.
గణాంకాలు
2011 భారత జనగణన గణాంకాల ప్రకారం ఈ గ్రామం 1712 ఇళ్లతో, 6428 జనాభాతో 742 హెక్టార్లలో విస్తరించి ఉంది. గ్రామంలో మగవారి సంఖ్య 3348, ఆడవారి సంఖ్య 3080. షెడ్యూల్డ్ కులాల సంఖ్య 979 కాగా షెడ్యూల్డ్ తెగల సంఖ్య 1367. గ్రామం యొక్క జనగణన లొకేషన్ కోడ్ 579601 .పిన్ కోడ్: 507168. ఏన్కూరు గ్రామ మొత్తం విస్తీర్ణం 742 హెక్టారులు.
విద్యా సౌకర్యాలు
గ్రామంలో మూడుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు మూడు, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు మూడు, ప్రైవేటు మాధ్యమిక పాఠశాలలు రెండు ఉన్నాయి. ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల ఉన్నాయి. ఒక ప్రైవేటు వృత్తి విద్యా శిక్షణ పాఠశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల వైరాలోను, ఇంజనీరింగ్ కళాశాల ఖమ్మంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప అనియత విద్యా కేంద్రం, దివ్యాంగుల ప్రత్యేక పాఠశాల ఖమ్మంలో ఉన్నాయి.
ప్రభుత్వ వైద్య సౌకర్యం
ఏన్కూరులో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఆరుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో6 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఆరుగురు ఉన్నారు. ఆరు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఏన్కూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, సినిమా హాలు, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఏన్కూరులో భూ వినియోగం కింది విధంగా ఉంది:
నీటిపారుదల సౌకర్యాలు
ఏన్కూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి, మిరప
పారిశ్రామిక ఉత్పత్తులు
బియ్యం
గ్రామ ప్రత్యేకతలు
దీనిని ఆంగ్లంలో Enkoor అని, Enkur అని వ్రాస్తుంటారు. ఇది సుజాతనగర్‌ నియోజకవర్గంలో ఉంది. ఈ గ్రామం ఒక సాధారణమైనటువంటి గ్రామం అయినప్పటికీ దీనికి కొన్ని ప్రత్యేకతలు ఉన్నాయి.
వెలుపలి లింకులు
వర్గం:ఏనుకూరు మండలంలోని గ్రామాలు
ప్రథమ చికిత్స
ప్రధమచికిత్స అవసరమున్న పరిస్థితులు
బాధలో వున్న ప్రతి ప్రాణికి ప్రథమచికిత్స అవరము ఉంటుంది. సమయము, సందర్భము ఇది అని కచ్ఛితముగా చెప్పలేము. సమయస్ఫూర్తితో వైద్య సాయము అందించడమే ప్రథమచికిత్స.
పరికరాల పెట్టె
ప్రథమ చికిత్స పరికరాల పెట్టె (First-aid Box) ప్రతి కర్మాగారం, ఆఫీసు, పాఠశాల, ఇళ్లల్లో అందరికీ అందుబాటులో ఉండాలి. మన ఇంట్లో రేకు లేదా అట్టపెట్టెతో ప్రథమ చికిత్స బాక్స్ ను తయారు చేసుకోవచ్చు. సుళువుగా అందుబాటులో ఉండేలా మీ ప్రథమ చికిత్స పెట్టెను ఏర్పాటు చేసుకోవాలి. గడువు తీరిన ఔషధాలను పారేసి, తాజా ఔషధాలను బాక్స్ లో పెట్టాలి. ఈ క్రింద పేర్కొన్న పరికరాలు, వస్తువులు మీ ప్రథమ చికిత్స పెట్టెలో ఉండాలి.
ప్రాథమిక ప్రధమ చికిత్స
ఎవరికైనా గ్యాస్/వాయువులు పీల్చుట వలన ప్రమాదము సంభంవించినప్పుడు మనమా వ్యక్తిని రక్షించుటకు SCBA ను ధరించి వెళ్ళవలెను. లేనిచో ఆ గ్యాస్/వాయువులు మనకు కూడా హాని కలిగించగలవు. కాబట్టి తగిన రక్షణ తొడుగులను ధరించి ఆ వ్యక్తిని ప్రమాద ప్రదేశాల నుంచి దూరానికి తరలించవలెను. ఆ వ్యక్తిని సురక్షిత ప్రదేశములో పరుండ బెట్టి, బిగుతుగానున్న దుస్తులను వదులు చేసి, స్రృహలేనట్లయితే అతనికి శ్వాస, గుండె, పని చేస్తోంది, లేనిది గమనించాలి.
శ్వాస లేనట్లయితే, మొదట అతని శ్వాస నాళాన్ని సరిచేసేందుకు.
నోటి నుండి ముక్కు ద్వారా కల్పిత శ్వాసను క్రింది సందర్భాలలో ఇవ్వాలి 1. క్రింది దవడ ఎముక విరిగినప్పుడు 2. పెదవులు, నోరు కాలినప్పుడు (ఆమ్లము, క్షారము త్రాగినప్పుడు) 3. వ్యక్తి నోటిలో ఉండగ కల్పిత శ్వాస చేయవలసి వస్తే నోటిపై నోరుంచి గాలి ఊదుటకు బదులుగా అతని నోటిని మూసి, మీ నోటితో అతని ముక్కును మూసి గాలిని ఊదాలి.
నోటి నుండి నోరు ముక్కు ద్వారా రోగి చిన్న బిడ్డ అయితే అతని నోరు, ముక్కు చుట్టు నీనోరుంచి అతని రొమ్ముపైకి వచ్చు వరకు నెమ్మదిగా గాలిని ఊదాలి. ఈ విధముగా నిముషమునకు 20 సార్లు చేయాలి.
మీ దగ్గర (అంబుబ్యాగ్) అందుబాటులో ఉన్నప్పుడు మాస్క్ ను గాయపడిన వ్యక్తి నోటిపై ఉంచి గాలి బంతిని నొక్కినప్పుడు అతని రొమ్ముపైకి వచ్చును. బంతిని వదిలినప్పుడు రొమ్ము క్రిందికి వెళ్ళి అతని ఊపిరితిత్తులోని గాలి వాల్వ్ ద్వారా బయటకు వెళ్ళును.
అక్కడ మిగిలియున్న వస్తువులు: విషము ఫలానాదని గుర్తుంచుటకు అక్కడనున్న అట్టపెట్టె, బుడ్డి, సీసా మొదలైనవి వెదకవలెను కనుగొనవలెను. పిదప ఎక్కువ నీళ్ళు త్రాగించి విషము యొక్క బలమును తగ్గించుము. అట్లు చేయుటవలన హాని తగ్గును, వాంతి యగుటవలన పోయిన ద్రవము వల్ల కలిగిన నష్టమును నీళ్ళు తీర్చును. అటు పిమ్మట వ్యాధిని తగ్గించు పానీయముల నిమ్ము. ఒక గ్లాసెడు పాలు, బార్లీ నీళ్ళు, పచ్చిగ్రుడ్డు, నీటిలో కలిపిన పిండి, రోగికి యిచ్చినచో రోగము కొంత నయమగును.
గర్భిణీ స్త్రీలకు సలహాలు
1) రక్తస్రావము 2) ఉమ్మనీరు పోవడం 3) శిశువు కదలిక తగ్గినట్టుగాని, ఆగినట్టుగాని అనిపించినపుడు 4) నొప్పులు రావడం 1) దూర ప్రయాణము 2) కారు, స్కూటర్ నడపడం. 3) అతిగా సంభోగము
ప్రతి ఏడాది సెప్టెంబర్‌ 2వ శనివారం రోజున ప్రపంచ ప్రథమ చికిత్స దినోత్సవం ను నిర్వహిస్తారు.
బయటి లింకులు
వర్గం:వైద్యము వర్గం:ఈ వారం వ్యాసాలు
పిండి పదార్థాలు
thumb|[[తిండి గింజలు|తిండి గింజలతో తయారు చేసిన ఆహారపదార్ధాలలో సంక్లిష్ట పిండిపదార్ధాలు పుష్కలంగా లభిస్తాయి]] పిండి పదార్థాలను ఆంగ్లంలో కార్బోహైడ్రేట్లు అంటారు. నిజానికి పిండి పదార్థం - అంటే starchy substance - ఒక రకం కర్బనోదకం. పిండి పదార్ధాలు, చక్కెరలు, పిప్పి పదార్ధాలు, మొదలైనవన్నీ కర్బనోదకాలకి ఉదాహరణలే. కార్బోహైడ్రేట్లు అంటే కార్బన్ యొక్క హైడ్రేట్లు అని అర్థం. కార్బోహైడ్రేట్లు అనే పేరు వల్ల ఇవి కార్బన్, నీరు (హైడ్రేట్) సంయోగ పదార్థాలు లేదా జలయుత కార్బన్ పదార్థాలనే అర్థం వస్తుంది. కార్బోహైడ్రేట్లను శాకరైడులు అని కూడా పిలుస్తారు.
కార్బోహైడ్రేట్లు రెండు కంటే ఎక్కువ హైడ్రాక్సీ సమూహాలు కలిగిన ఆల్డిహైడ్‌లు లేదా కీటోన్‌లు. వీటి సాధారణ ఫార్ములా Cn (H2O) y. గ్లూకోజ్, ఫ్రక్టోజ్, సుక్రోజ్ (చక్కెర), లాక్టోజ్, సెల్యులోజ్, స్టార్చ్ (పిండి పదార్థం) కార్బోహైడ్రేట్లకు కొన్ని ఉదాహరణలు. వీటిని పిండి పదార్థాలు (బియ్యం, పప్పు ధాన్యాలు, ఆలుగడ్డలు, రొట్టె) లేదా చక్కెరలు (పటిక బెల్లం, జామ్, స్వీట్స్ లాంటివి) రూపంలో మనం ఆహారంగా తీసుకుంటాం. పత్తి, కలప వృక్షాల్లోని సెల్యులోజ్ వల్ల ఏర్పడుతున్నాయి.
చరిత్ర
రసాయన శాస్త్రం ఇంకా శైశవ దశలో ఉన్న రోజులలో వాడుకలో ఉన్న గుణాత్మక (qualitative) విశ్లేషణ ఒక్కటే సరిపోదనీ, పదార్ధాల ధర్మాలని పరిమాణాత్మకంగా (quantitative) విశ్లేషించి చూడాలనీ ఆధునిక రసాయన శాస్త్రం ఉద్ఘాటించింది. ఈ రకం ఆలోచనకి ఆద్యుడు ఫ్రెంచి శాస్త్రవేత్త లావోయిజర్ (Levosier). ఈయన చూపిన మార్గాన్ని అనుసరించిన వ్యక్తి గే-లుసాక్‌ (Gay-Lussac) అనే మరొక ఫ్రెంచి శాస్త్రవేత్త. ఈయన పంచదార (సుక్రోజ్) నీ, పిండి (starch) నీ తీసుకుని వాటిని పరిమాణాత్మకంగా విశ్లేషించి చూసారు. ఆంటే పంచదార లోనూ, పిండి లోనూ ఏయే రసాయన మూలకాలు ఏయే పాళ్ళల్లో ఉన్నాయో నిర్ధారించి చూడటం అన్నమాట. పంచదారకీ, పిండికీ బాహ్య లక్షణాలలో తేడాలు ఉన్నప్పటికీ వాటి రెండింటిలోనూ మూడే మూడు మూలకాలు దాదాపు ఒకే నిష్పత్తిలో ఉన్నాయని గే-లుసాక్‌ నిరూపించారు: 45 శాతం కర్బనం (carbon), 6 శాతం ఉదజని (hydrogen), 49 శాతం ఆమ్లజని (oxygen). అంటే ఒక పాలు ఉదజనికి సుమారు ఎనిమిది పాళ్ళు ఆమ్లజని ఉంది. నీటిలో కూడా ఈ మూలకాల నిష్పత్తి ఇంతే. అంటే పంచదార లోనూ, పిండి లోనూ కర్బనం (బొగ్గు) తో పాటు నీరు ఉందన్న మాట. లేదా పంచదార, పిండి పైకి తెల్లగా ఉన్నా, అవి నీరు పట్టిన బొగ్గు! లేదా, చెమర్చిన బొగ్గు. ఈ చెమర్చిన బొగ్గుని గ్రీకు భాషలో 'కార్బోహైడ్రేట్‌' అంటారు. అదే ఇంగ్లీషులోకి దిగుమతి అయింది. దీనిని కావలిస్తే తెలుగులో కర్బనోదకం (carbohydrate) అనొచ్చు.
కనుక కర్బనోదకాలలో కర్బనం, ఉదజని, ఆమ్లజని రకరకాల పాళ్ళల్లో, రకరకాల విన్యాసాలతో ఒప్పారుతూ ఉంటాయి. కర్బనోదకాలు ముఖ్యమైన పోషక పదార్ధాలు. ఇవి ఆంగిక రసాయనాల జాతికి చెందుతాయి. ఈ జాతికి చెందిన రసాయనాలకి పిండి పదార్ధాలు (starches), చక్కెరలు (sugars), కణోజు (cellulose) ఉదాహరణలు. వృక్షాలలో ఇవి కిరణజన్య సంయోగక్రియ (photosynthesis) ద్వారా తయారవుతాయి.
నామకరణాలు
కర్బనోదకాల పేర్లన్నీ "-ఓజు" శబ్దంతో అంతం అవాలని ఒక అంతర్జాతీయ ఒప్పందం ఉంది. ఉదాహరణకి కర్బనోదకాలన్నిటిలోనూ అతి చిన్న బణువు గ్లూకోజు. రక్తంలో ఉండే చక్కెర ఇదే. పళ్ళకి తీపినిచ్చేది ఫ్రూక్టోజు (ప్రూట్ అంటే పండు, ప్రూట్ + ఓజు = ఫ్రూక్టోజు). మనం సాధారణంగా కాఫీ, టీ లలో వేసుకునేది సుక్రోజు. పాలకి తియ్యదనాన్నిచ్చేది లేక్టోజు. మన జన్యు పదార్థంలో ఉండేది రైబోజు. పీచు, పిప్పి పదార్ధాలలో ఉండేది కణోజు (కణం + ఓజు = కణోజు, లేదా సెల్‌ + ఓజు = సెల్యులోజు). మనం ఏ భాషలో మాట్లాడినా, ఏ కొత్త పేర్లు పెట్టినా ఈ ఒప్పందం మనస్సులో పెట్టుకుంటే సర్వదా క్షేమకరం. అదే విధంగా కుడిచేతి వాటం ఉన్న చక్కెరలని డెక్‌స్ట్రోజు (dextrose) అనీ, ఎడమ చేతి వాటం ఉన్న చక్కెరలని లీవోజు (levose) అనీ అంటారు. (లేటిన్‌లో Dextro అంటే కుడి, levo అంటే ఎడమ.) వీటిని కావలిస్తే మనం దక్షిణోజు, వామోజు అని అనొచ్చు.
cells lines
ఆంగిక రసాయనంలో పేర్లు ఎంత ముఖ్యమో, ఒక బణువులో ఉన్న అణువుల అమరిక వైఖరి కూడా అంతే ముఖ్యం. ఈ అణువుల అమరికని నిర్మాణక్రమం (structural formula) అంటారు. ఈ నిర్మాణక్రమంలో చిన్న మార్పు వచ్చినా బణువు లక్షణం మారిపోతుంది. ఉదాహరణకి గ్లూకోజు బణువులో ఉన్న అణువులు తిన్నటి గొలుసు (straight-chain) ఆకారంలో ఉండొచ్చు, చక్రం (ring) ఆకారంలో ఉండొచ్చు. కొన్ని అమరికలలో సౌష్టత (symmetry) ఉండొచ్చు, కొన్ని అమరికలలో ఉండక పోవచ్చు. కొన్ని అమరికలకి 'కుడిచేతి వాటం' ఉండొచ్చు, కొన్నింటికి ఎడం చేతి వాటం' ఉండొచ్చు. ఈ 'వాటం' ని సాంకేతిక పరిభాషలో కరత్వం (handedness or chirality) అంటారు. ఈ కరత్వం అన్న మాటలోంచి వచ్చినదే chirality అనే ఇంగ్లీషు మాట!
ఈ అమరికలన్నిటినీ చూపటం కష్టం కనుక, మచ్చుకి, గ్లూకోజ్ నిర్మాణక్రమాల్లో ఒక దానిని ఇక్కడ చూపటం జరుగుతోంది.
వర్గీకరణ
రసాయనులు కర్బనోదకాలని నాలుగు ప్రధాన వర్గాలుగా విభజించారు. ఈ విధంగా మనకు తిండి, బట్ట, నివాసం అందించడంలో కార్బోహైడ్రేట్లు కీలక పాత్ర పోషిస్తున్నాయి. జీవ క్రియలన్నింటికీ కావలసిన శక్తిని సమకూర్చుతున్నాయి.ఒక కార్బోహైడ్రేట్ జల విశ్లేషణలో విడుదలయ్యే మోనోశాకరైడ్ అణువుల సంఖ్యను బట్టి కార్బోహైడ్రేట్‌లను విభజించవచ్చు. శాకరైడ్ అనే పదం గ్రీకు పదమైన Sakkharon నుంచి వచ్చింది. Sugar అని దీనికి అర్థం. మోనోశాకరైడ్, డైశాకరైడ్‌లలో చివర - ose అని వస్తుంది.
ఉదా: బ్లడ్‌షుగర్ అనేది మోనోశాకరైడ్ గ్లూకోజ్ (Glucose), మనం తినే చక్కెర డైశాకరైడ్ సుక్రోజ్ (Sucrose), పాలలోని చక్కెర డైశాకరైడ్ లాక్టోజ్ (Lactose). కార్బోహైడ్రేట్ల వర్గీకరణ:
వీటిని సామాన్య చక్కెరలు అంటారు. ఉదాహరణ: గ్లూకోజు, గేలక్టోజు, ఫ్రూక్టోజు. వీటిని జల విశ్లేషణ (hydrolysis) చేయలేము. ఏక చక్కెరలని ఇంకా చిరు వర్గాలుగా విడగొట్టవచ్చు. చక్కెర బణువులో ఉన్న కార్బన్ అణువుల సంఖ్యనుబట్టి కాని, కార్బనిల్‌ గుంపు (group) ఉన్న స్థానాన్ని బట్టి గాని, బణువుయొక్క కరత్వం (handedness) కాని ఈ విభజన చేస్తారు. కార్బనిల్‌ గుంపు ఆల్డిహైడ్‌ (aldehyde) అయిన యెడల ఆ ఏక చక్కెరని ఆల్‌డోజు (aldose) అంటారు; కార్బనిల్‌ గుంపు కీటోన్‌ అయిన యెడల ఆ ఏక చక్కెరని కీటోజు (ketose) అంటారు. అదే పద్ధతిలో - ఏక చక్కెర అణువులో మూడు కర్బనపుటణువులు ఉంటే అది త్రయోజు (triose), నాలుగుంటే చతుర్ధోజు (tetrose), అయిదు ఉంటే పంచోజు (pentose), ఆరు ఉంటే షడోజు (hexose). ఈ పద్ధతిలో గ్లూకోజు ఆల్డోషడోజు (aldohexose) అవుతుంది (అంటే ఆరు కర్బనపు అణువులు ఉన్న ఆల్డిహైడ్‌), రైబోజు (ribose) ఆల్డోపంచోజు (aldopentose) అవుతుంది (అంటే, అయిదు కర్బనపు అణువులు ఉన్న ఆల్డిహైడ్‌), ఫ్రూక్టోజు (fructose) కీటోహెక్సోజు (ketohexose) అవుతుంది (అంటే ఆరు కర్బనపు అణువులు ఉన్న కీటోను). జీవ రసాయనికంగా పెంటోజు లు, హెక్సోజులు ప్రధానమైనవి. పెంటోజ్ లో రైబోజ్, హెక్సోజ్ లో గ్లూకోజ్, ఫ్రూక్టోజులు చాలా ముఖ్యమైనవి.
శాస్త్రం ప్రకారం స్వల్ప, బహు అని రెండు వర్గాలుగా విడగొట్టవలసిన అవసరం పెద్దగా లేదు. బహు చక్కెరల జాతిలో ముఖ్యమైనది కణోజు (cellulose). వృక్ష సంపద లోని జీవ కణాల గోడలలో ఉంటుంది కనుక దీనికి ఇంగ్లీషులో సెల్యులోజు అనీ, తెలుగులో కణోజు అనీ పేర్లు. ఈ భూలోకంలో అతి విస్తారంగా ఉన్న ప్రాణి చెట్లు, చేమలు, గడ్డి, మొదలైన వృక్ష సంపద కనుక 'ఈ భూలోకంలో అత్యంత సమృద్ధిగా దొరికే ఆంగిక బణువులు (organic molecules) ఏవి?' అన్న ప్రశ్నకి నిర్ద్వందంగా 'కణోజు' అని సమాధానం చెప్పొచ్చు. కాగితాలు, సెల్యులాయిడ్‌, నైట్రోసెల్యులోజు, రేయాన్‌ మొదలైన పదార్ధాల తయారీకి కణోజు ముడి పదార్థం.
పోషక సామర్థ్యం
కర్బనోదకాలు జీవికి శక్తిని ఇచ్చే పోషక పదార్ధాలు. వీటిని తక్కువ నీటితో జీర్ణం చేసుకోవచ్చు. ప్రాణ్యము (protein) లని, కొవ్వు (fat) లని జీర్ణించుకుందుకి ఎక్కవ నీరు కావాలి. ప్రాణ్యములు, కొవ్వులు ఆవం (oven) నిర్మించటానికి వాడే ఇటికలు, సున్నం అనుకుంటే కర్బనోదకాలు ఆవంలో కాలే ఇంధనం (fuel) అవుతుంది. అంటే శరీరంలో జీవకణాల నిర్మాణానికి కణజాల (tissue) నిర్మాణానికి ప్రాణ్యములు, కొవ్వులు అవసరం, శక్తిని ఇవ్వటానికి కర్బనోదకాలు అవసరం.
కర్బనోదకాలు జీవి మనుగడకి తప్పనిసరి కాదు. కర్బనోదకాల సరఫరా లేకపోతే జీవి కొవ్వుల నుండి, ప్రాణ్యాల నుండి కర్బనోదకాలని తయారుచేసుకో ఉంది.
స్థూలకాయంతో (obese) కాని, డయబెటీస్ (diabetes) తో కాని బాధ పడే ప్రజలు ప్రపంచ వ్యాప్తంగా పెరిగిపోతూన్న ఈ రోజులలో పోషకాహారం (diet) ఎటువంటిది తినాలన్నది ఒక జటిలమైన ప్రశ్నగా పరిణమించింది. ఐశ్వర్యవంతమైన దేశాలలో ఎదిగిన వ్యక్తులు తమకి కావలసిన శక్తిలో 40 నుండి 65 శాతం మేరకి కర్బనోదకాల నుండి లభించేలా చూసుకోవాలని ఒక మార్గదర్శిక సూచిక (guideline) ఉంది. ప్రపంచ ఆరోగ్య సంస్థ (World Health Organization) వారు మనకి లభించే శక్తిలో 55 నుండి 75 శాతం మేరకి కర్బనోదకాల నుండి పొందాలని వక్కాణించేరు. ఈ రెండింటిలో ఏ మార్గదర్శిక సూచిని వాడినా అందులో 10 శాతం మాత్రమే సాధారణ కర్బనోదకాలు (simple carbohydrates, అంటే, చక్కెర, గ్లూకోజు వగైరాలు) నుండి ఉండాలి అని, మిగిలినవి సంక్లిష్ట కర్బనోదకాలు (complex carbohydrates, అంటే, ధాన్యాలు, పళ్ళు, రొట్టెలు, మొదలైన పిండి పదార్ధాలు) అయి ఉండాలని సిఫారుసు చేశారు. ఆరోగ్య సూత్రాలు పాటించే వారు ఈ సంక్లిష్ట కర్బనోదకాలనే మంచి కర్బనోదకాలు (good carbs) అనిన్నీ, సాధారణ కర్బనోదకాలని చెడ్డ కర్బనోదకాలనిన్నీ (bad carbs) అంటూ ఉంటారు. రసాయన పరిభాషలో చెప్పాలంటే ఏక చక్కెరలు, జంట చక్కెరలు సాధారణ కర్బనోదకాలు. స్వల్ప చక్కెరలు, బహు చక్కెరలు సంక్లిష్ట కర్బనోదకాలు. ఇవి కాయగూరలు, ధాన్యాలు, పండ్లు, మొదలైన వాటిల్లో ఉంటాయి.
ఆరోగ్య పరిరక్షణకి మన అసలు గమ్యం రక్తంలో ఉన్న గ్లూకోజు మట్టాన్ని అదుపులో పెట్టగలగటం. కనుక ఏయే పదార్ధాలు తింటే రక్తంలో గ్లూకోజు మట్టం ఎంతెంత పెరుగుతుందో తెలిస్తే అప్పుడు ఏయే వస్తువులు తింటే మంచిదో తేల్చి చెప్పొచ్చు. ఈ కోణంలో ఆలోచించి కొందరు గ్లయిసీమిక్‌ సూచిక (glycemic index) అని ఒక కొత్త సూచికని ప్రవేశ పెట్టేరు. ఈ పద్ధతి ప్రకారం ఏయే కర్బనోదకాలని తింటే రక్తంలో గ్లూకోజు మట్టం ఎంతెంత పెరుగుతుందో లెక్క కట్టి, ఆ లెక్క ప్రకారం కర్బనోదకాలని వర్గీకరిస్తారు. మరొక పద్ధతిలో ఇన్సులిన్‌ సూచిక (insulin) అనే మరొక కొత్త సూచిక వాడతారు. గ్లయిసీమిక్‌, ఇన్సులిన్‌ సూచికలు శాస్త్రవేత్తలకి అర్ధమయినంత తేలికగా సామాన్యులకి అర్ధం కావు. కనుక ప్రస్తుతం బాగా పలుకుబడిలో ఉన్న పద్ధతి 'మంచి, చెడ్డ' అని కర్బనోదకాలని వర్గీకరించటమే.
బెనెడిక్ట్ పరీక్ష :
50 మి.లీ. ఫ్లాస్కులో 8.65 గ్రాముల సోడియం సిట్రేట్, 5 గ్రాముల సోడియం కార్బోనేట్, 35 మి.లీ.ల నీటిని పోసి కలపాలి. మరో పరీక్ష నాళికలో 0.87 గ్రాముల కాపర్ సల్ఫేట్‌ను 5 మి.లీ. నీటిలో కరిగించాలి. ఈ రెండు ద్రావణాలను కలపగా ఏర్పడిన ద్రావణాన్ని బెనెడిక్ట్ ద్రావణం అంటారు.
గ్లూకోజ్ పరీక్ష:
కొంత గ్లూకోజ్ ద్రావణానికి బెనెడిక్ట్ ద్రావణాన్ని కలిపి సారాదీపంపై వేడి చేయాలి. ఎర్రని అవక్షేపం ఏర్పడుతుంది. దీనికి కారణం బెనెడిక్ట్ ద్రావణంలోని Cu2+ అయానులు Cu2O గా గ్లూకోజ్ వల్ల క్షయకరణంచెందుతాయి.
ఆధార గ్రంధావళి
వర్గం:ఆహార పదార్థాలు వర్గం:జీవ శాస్త్రము
వరంగల్ పోలీస్ కమీషనరేట్
వరంగల్ పోలీస్ కమీషనరేట్, తెలంగాణ రాష్ట్రంలోని ఉమ్మడి వరంగల్ జిల్లా (హన్మకొండ, వరంగల్, జనగాం జిల్లాల) పరిధిలో చట్టాన్ని అమలుచేయడానికి, నేర దర్యాప్తులో ప్రాథమిక బాధ్యతలను కలిగి ఉన్న నగర పోలీసు విభాగం. దీనికి పోలీస్ కమిషనర్ నేతృత్వం వహిస్తాడు. డా. తరుణ్ జోషి (ఐపిఎస్) ప్రస్తుతం వరంగల్ పోలీస్ కమీషనర్ గా ఉన్నాడు. ఉమ్మడి వరంగల్ జిల్లా పరిధి మొత్తం జిల్లా పోలీసు కమీషనరేట్ కార్యాలయం ద్వారా నిర్వహించబడుతుంది. ఏవీ రంగ‌నాథ్‌ 2022 నవంబర్ 30న వ‌రంగ‌ల్ పోలీసు క‌మిష‌న‌ర్‌గా నియమితుడయ్యాడు.
జిల్లా చరిత్ర
1985లో ఎన్.టి. రామారావు మండల వ్యవస్థను ప్రవేశపెట్టినప్పుడు వరంగల్ జిల్లా 50 మండలాలుగా విభజించబడింది. కానీ వరంగల్ మండలం, హన్మకొండ మండలం నుండి వరంగల్ పట్టణ ప్రాంతాన్ని కలిగివుండగా ఇది మొత్తం 51 మండలాలకు పెరిగింది. వరంగల్ జిల్లాలో రెవెన్యూ డివిజన్లు 5 కి పెరిగాయి.
తెలంగాణ ఏర్పడిన తరువాత 2016, అక్టోబరులో 33 కొత్త జిల్లాల ఏర్పాటులో భాగంగా పాత వరంగల్ జిల్లా వరంగల్ అర్బన్, వరంగల్ రూరల్, జనగాం, జయశంకర్, మహబూబాబాద్ అనే 5 కొత్త జిల్లాలుగా విడిపోయింది. అయితే, ప్రజల డిమాండ్ మేరకు 2021 ఆగస్టు 12న వరంగల్ రూరల్ జిల్లాను 13 మండలాలతో వరంగల్ జిల్లాగా, వరంగల్ అర్బన్ జిల్లాను 14 మండలాలతో హన్మకొండ జిల్లాగా పునర్వ్యవస్థీకరించబడ్డాయి.
సంస్థాగత నిర్మాణం
ఐపిఎస్ అధికారైన పోలీస్ కమిషనర్ నేతృత్వంలో వరంగల్ పోలీస్ కమీషనరేట్ ఉంటుంది. ఇందులో సబ్ డివిజన్లు ఉన్నాయి. ప్రతి డివిజనులో సర్కిల్స్ ఉంటాయి. ప్రతి సర్కిల్ లో నిర్దిష్ట సంఖ్యలో పోలీస్ స్టేషన్లు ఉంటాయి. వరగంల్ జిల్లాలో 71 పోలీస్ స్టేషన్లు, 11 సర్కిళ్ళు, 10 – సబ్ డివిజన్‌లు ఉన్నాయి. జిల్లాలో సుమారు 5000 మంది పోలీసు అధికారులు పనిచేస్తున్నారు.
భరోసా కేంద్రం
మహిళలపై జరుగుతున్న అఘాయిత్యాలు, దాడులకు సంబంధించి వారికి రక్షణ కల్పించడంకోసం కమీషనరేట్ లో ఏర్పాటుచేయనున్న భరోసా కేంద్ర నూతన భవనానికి 2022 నవంబరు 25న రాష్ట్ర పంచాయతీరాజ్, గ్రామీణ అభివృద్ధి శాఖల మంత్రి ఎర్రబెల్లి దయాకర్ రావు శంకుస్థాపన చేశాడు. ఈ కార్యక్రమంలో వరంగల్ ఎంపీ పసునూరి దయాకర్, ప్రభుత్వ చీఫ్ విప్ ఎమ్మెల్యే దాస్యం వినయ్ భాస్కర్, వరంగల్ మేయర్ గుండు సుధారాణి, వరంగల్ పోలీస్ కమిషనర్ తరుణ్ జోషి, కలెక్టర్ రాజీవ్ గాంధీ హన్మంతు, మున్సిపల్ కమిషనర్ ప్రావీణ్య తదితరులు పాల్గొన్నారు.
మూలాలు
వర్గం:వరంగల్ జిల్లా వర్గం:తెలంగాణ పోలీసు
రవి పరస
thumb|రవి పరస రవి పరస ప్రముఖ నఖచిత్ర కళాకారుడు. ఈయన గోటితో చిత్రాలు గీయడంలో దిట్ట. ఎన్నో వేల చిత్రాలు అవలీలగా ఈయన గోటితో గీసారు. ఇంకా గీస్తున్నారు. ఒక్క వినాయకుడి మీదే 999చిత్రాలు గీసి చరిత్ర సృష్టించారు. అంతేకాదు,1,503 గణపతులను గోటితో గీసిన నఖ చిత్రకారునిగా రికార్డు కెక్కారు. చేతిరాత నిపుణుడిగా, వ్యక్తిత్వ వికాశ నిపుణుడిగా,పలు విషయాలపై అవగాహన కల్పించే కౌన్సిలర్ గా రాణిస్తున్నారు. ఎన్నో అవార్డులు,రివార్డులు, బిరుదులు,సత్కారాలు అందుకున్నారు.
చిత్ర కారునిగా ఎంట్రీ
స్వతహాగా చేతిరాత నిపుణుడైన డాక్టర్ రవి పరస నఖ చిత్రకళలో నిష్ణాతులైన శిష్ట్లా రామకృష్ణారావు దగ్గర ఒక్కరోజు శిష్యరికం చేసి, నఖ చిత్రకళలో మెళుకువలు నేర్చుకున్నారు. ఓ తెల్లని కార్డు ముక్కపై తన చేతి గోళ్లతో ఆద్భుత చిత్రాలను గీస్తారు. ఎదుటివారిని మురిపిస్తారు. కెరీర్ ఆనలటిక్స్ ఆంతర్జాతీయ సంస్థలో మార్కెటింగ్ నిపుణులుగా పనిచేస్తున్న రవి వరస ప్రవృత్తి మాత్రం చేతిగోర్లతో తెల్లని చార్డు ముక్కలపై ఆందమైన చిత్రాలను చెక్క డమే ప్రయాణ సమయంలో ఆయనకు పెద్ద కాలక్షేపం నఖచిత్రాలను రూపొందించడమే. పక్షులు, జంతువులు, ప్రకృతి దృశ్యాలు, మనుషుల పేర్లు.. ఇలా పలు రకాలుగా వివిధ కోణాలలో ఆయన తన నఖాలతో చిత్రాలను ఆవలీలగా గీసేస్తారు. తనకంటూ ఓ ప్రత్యేకతను చాటుకోవాలన్న తపనతోనే ఈ కళను సాధన చేసినట్టు ఆయన చెబుతుంటారు. ఆయనకు చిన్నప్పటి నుంచి చిత్రకళ అంటే చాలా ఇష్టం. చిత్రకళా పోటీలలో పలు బహుమతులు కూడా సాధించారు. చిత్రాలు గీసి తమ సృజనను చాటుకోవడం ప్రతి కళాకారునికీ సర్వసాధారణం. అయితే ఆయనకంటూ ఒక ప్రత్యేకతను సాధించాలనే తపన పడేవారు. ఓసారి ఆనుకోకుండా పెరిగిన చేతిగోళ్లతో ఆవలీలగా ఓ చార్డుపై చిన్న బొమ్మ గిసారు. అది చూసి అందరూ అభినందించారు. తన చిత్రకళలో ప్రత్యేకతను చాటుకొవడానికి ఇది మంచి మార్గమనుకున్నారాయన. అప్పటి నుండి చేతి గోళ్ళతో చిత్రాలను గీయడం ప్రారంభించారు. ప్రపంచంలోనే నఖ చిత్రకళలో మూడవ స్థానానికి చేరారు. గణేశ్ బొమ్మలను చిత్రించడంలో ఈయన ఓ రికార్డు నెలకొల్పారు. 22రోజులలో 333 ఓంకార్ గణపతులను చిత్రించారు. మొత్తం 94రోజులలో 254గంటలలో 999గణపతులను తీర్చిదిద్దారు.
గణేష్ చిత్రాలు
పలు రకాలుగా గణేశ రూపాలను డాక్టర్ రవి పరస గోటితో చిత్రించారు. పేరును బట్టి ఈయన గణపతిని అందులో ఇముడుస్తూ చిత్రాలు గీయడంలో దిట్ట. మొత్తం 2,850 చిత్రాలు గొటితో గీసారు.
తెలుగు బుక్ ఆఫ్ రికార్డ్స్
డా. రవి పరస విభిన్న రీతులలో గణపతులను గోటితో చిత్రీకరించిన నేపథ్యంలో తెలుగు బుక్ ఆఫ్ రికార్డ్స్ లో 2015మే 5న  నమోదయ్యారు. సమన్వయ సరస్వతి,ప్రవచన విరించి సామవేదం షణ్ముఖ శర్మ నుంచి అభినందనలు అందుకున్నారు. నఖచిత్ర కళారత్న" బిరుదు, బంగారు పతకం, తెలుగు రాష్ట్రాల ప్రతిభా పురస్కారాలు " శ్రీ శ్రీ కళావేదిక" నుంచి సత్కారం, "నఖ చిత్ర కళానిధి", " నఖచిత్ర కళాతపస్వి" ఇలా ఎన్నో పురస్కారాలు అందుకున్నారు. ఈనాడు నిర్వహించిన హాయ్ బుజ్జీ చేతిరాత శిక్షణలో ఎందరో చిన్నారులకు శిక్షణ ఇచ్చారు. బ్రాహ్మణ కార్పోరేషన్ చైర్మన్ ఐ.వై.ఆర్ కృష్ణారావు, పలువురు ప్రజా ప్రతినిధులు,ప్రముఖుల నుంచి సత్కారాలు అందుకున్నారు.
అవార్డ్స్
డాక్టర్ రవి పరస పలు అవార్డులు అందుకున్నారు
అందుకున్న సత్కారాలు
డాక్టర్ రవి పరస ఎన్నో సత్కారాలు అందుకున్నారు. పలు బిరుదులతో ఈయనను పలు సంస్థలు, వ్యక్తులు సత్కరించారు. వాటివివరాలు